section_heading: Uporaba u narodnoj medicini
paragraph_text: Abdovina je prije svega sredstvo za izlučivanje vode, znoja, žuči i otrovnih tvari. Pripravci od korijena i nadzemnih dijelova uzrokuju pojačano lučenje mokraće što je korisno kod nagomilavanja mokraćne kiseline i vodene bolesti uzrokovane oboljenjem bubrega. Čaj od lišća koristan je kod oboljenja dišnih putova i katara pluća. Značajno je da je list djeluje kao čistač jetre i regulator funkcije bubrega. Čaj od cvjetova također pospješuje mokrenje, liječi organe za disanje, a koristan je i za smirivanje visokog krvnog tlaka. Bobicama se također pripisuje pospješivanje mokrenja, izazivanje znojenja i čišćenje organizma. Od boba se može napraviti sirup, sok i pekmez. Ti pripravci također pospješuju izlučivanje mokraće i plinova, a služe i kao lijek protiv šećerne bolesti. Od plodova se mogu napraviti oblozi protiv gljivičnih bolesti prstiju i nogu te za skidanje bradavica. Od boba, cvjetova i korijena radi se ljekovita rakija.<ref>https://www.agroklub.com/hortikultura/abdovina-mocan-diuretik-ljekovita-za-ljude-i-zivotinje/34744/